Armaani silmist’ oikea
Armaani silmist’ oikea
 On toista sinisempi
 Ja hiukan, luulen, soikea:
 Siin’ asuu puhdas lempi.

 Mut vasen silmä, sepä taas
 On vaaleampi hidun;
 Ja tämän töistä, katsokaas,
 Juur tämän töistä kidun.

 On kaiken järjen turmio
 Samainen silmä vasen,
 Se vilkkuelee hurmio
 Kuin helmi aamukasen.

 Yöks’ pannaan oikee tyynyhyn –
 Niin sanoo panevansa –
 Vaan vasen puolikyynyhyn,
 Oi taivas, mikä ansa!